Am morge früeh tuet d'Jane und familie (die händ im wat gschlafe, grad vor em sarg, well me törf ja de papi-geischt nöd elei lah) de mönch z'ässe gäh, so wies d'Thai au susch mached. Ich han mich ines hotel abgseilet, ich chan nöd de ganz tag im wat sitze, han ja eh nüt ztue. Uf  all fäll lauft dänn de tag dur nöd würkli öppis - es chömed ev gäscht, und susch würed halt immer meh sache bracht und anegschtellt. Am aafang sinds es paar bluemestrüüs gsii, jetzt sind en HUUFE blueme (strüss und ring und und und), dänn chörb mit all däm woner brucht am neue ort, d.h. gschirr, bschteck, ässe, trinke, chüssi etc etc etc.